 

**בבית הדין הצבאי המחוזי**

**במחוז שיפוטי ח"א**

**בפני הנשיא: אל"ם רונן שור**

בעניין: התובע הצבאי (ע"י ב"כ, סגן עמית בן שלום)

נגד

הנאשמת:X/XXX טוראי ל' ח' (ע"י ב"כ, סרן ליאורה ליקאונט)

**הכרעת דין**

החיילת מורשעת, על פי הודאתה, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדרה מיחידתה מפקדת XXX מיום 03.10.2021 ועד יום 09.03.2023 למשך 158 ימים, בהתאם לכתב האישום המתוקן ולפרטים הנוספים.

**ניתנה היום, כ"א באדר התשפ"ג,** **14.03.2023, והודעה בפומבי ובמעמד הצדדים.**

\_\_\_\_\_\_\_\_

**נשיא**

**גזר הדין**

החיילת הורשעה על פי הודאתה בעבירה של התנהגות מבישה, בגין כך שנעדרה מיחידתה במשך

158 ימים עד להתייצבותה.

החיילת התמודדה ועדיין מתמודדת עם קשיים מבית ועם אתגרים כלכליים. לאורך כל הדרך ניתן לאפיין את היותה של החיילת עצמאית בדרכה ובהתנהגותה. אף שליוו את החיילת עליות ומורדות לאורך ההליך, היא ידעה בסופו של דבר להיענות ליד המושטת לעברה מצד מפקדיה ולקבל את הסיוע והמעטפת הניתנים על ידי מדור שילוב וכלל הגורמים בהליך. מפקדה אפיין את החיילת כחיילת רצינית שחל שיפור בהיבטי המשמעת בעניינה וכי כאשר היא מצויה בבסיס היא מתנהלת בצורה מצוינת. לא ניתן אלא לשבח את מפקדיה של החיילת, ובמיוחד את מפקדה רס"ר ט' ג' שהשכיל להבין את קשייה של החיילת ולתת מענה לא רק בהיבט הפיקודי אלא בעיקר בהבנת והכלת החיילת.

לבסוף, אבקש לשבח את החיילת עצמה שחרף הקשיים הצליחה לסיים את ההליך בצורה טובה ואני בטוח כי גם המשך שירותה יתאפיין באותן תכונות שהובילו אותה להצלחה.

**על החיילת נגזר עונש מאסר מותנה בן שלושים (30) ימים למשך שנתיים (2), לבל תעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**בית הדין מצטרף להמלצה חיובית ככל שתוגש לקיצור שירותה של החיילת מטעמי פרט.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החיילת.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החיילת השלימה בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, כ"א באדר התשפ"ג,**  **14.03.2023, והודע בפומבי במעמד החיילת והצדדים.**

\_\_\_\_\_\_\_\_\_\_\_\_\_\_\_

**נשיא**

**נערך על ידי: א.ג**

**בתאריך: 29.03.2023**

**חתימת המגיה: סגן שיר בן-ארמון**